નવી દિલ્હીઃ કર્ણાટક વિધાનસભાની ચૂંટણીની તારીખો જાહેર થઈ છે. 12મી મેએ એક જ તબક્કામાં મતદાન થશે અને 15મી મેએ મત-ગણતરી થશે. કોંગ્રેસશાસિત કર્ણાટકમાં ફરી સત્તા મેળવવા માટે ભાજપ પ્રયાસો કરી રહ્યું છે. વડા પ્રધાન નરેન્દ્ર મોદી, ભાજપ અધ્યક્ષ અમિત શાહ, યેદિયુરપ્પાએ ભાજપની પ્રચારકમાન સંભાળી છે તો રાહુલ ગાંધી, હાલના મુખ્યમંત્રી સિદ્ધરમૈયાને કોંગ્રેસના પ્રચારની કમાન સોંપવામાં આવી છે.